எம். டி. பத்மா

எம். டி. பத்மா (M. T. Padma) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் பிரதிநிதியாக கேரள மாநில சட்டமன்ற உறுப்பினராக இருந்தார். 

அரசியல்
பத்மா மாணவர் அரசியலில் தீவிரமாக இருந்தார். கேரள மாணவர் சங்கத்தின் துணைத் தலைவராகவும் பணியாற்றினார். 1982 ஆம் ஆண்டு நடைபெற்ற கேரள சட்டமன்றத் தேர்தலில் காங்கிரசு கட்சி  வேட்பாளராகப் போட்டியிட்டார். ஆனால் தேர்ந்தெடுக்கப்படவில்லை.  மீண்டும் 1987 மற்றும் 1991 ஆம் ஆண்டுகளில் நடைபெற்ற தேர்தல்களில் போட்டியிட்டு கொயிலாண்டி தொகுதியை பிரதிநிதித்துவப்படுத்த தேர்ந்தெடுக்கப்பட்டார். 1991–1995 ஆம் ஆண்டுகளில் மீன்வளம் மற்றும் கிராமப்புற மேம்பாட்டு அமைச்சராகவும், 1995–1996 ஆம் ஆண்டுகளில் மீன்வளம் மற்றும் பதிவுத்துறை அமைச்சராகவும் பணியாற்றினார்.Kurup, G. Radhakrishna. Politics of Congress Factionalism in Kerala Since 1982. Delhi: Kalpaz Publications, 2004. pp. 211-213

1999 ஆம் ஆண்டு நடைபெற்ற மக்களவைத் தேர்தலில் பத்மா பாலக்காடு தொகுதியில் போட்டியிட்டார்.  ஆனால் 30,000 வாக்குகள் வித்தியாசத்தில் என்.என். கிருசுணதாசால் தோற்கடிக்கப்பட்டார். 2004 ஆம் ஆண்டு நடைபெற்ற மக்களவைத் தேர்தலில் வடகரா தொகுதியில் போட்டியிட்டார். ஆனால் இந்திய பொதுவுடைமை கட்சி வேட்பாளர் பி. சதிதேவியால் 1,30,000 எண்ணிக்கைக்கும் மேற்பட்ட வாக்குகள் வித்தியாசத்தில் தோற்கடிக்கப்பட்டார்.Rana, Mahendra Singh. India Votes: Lok Sabha & Vidhan Sabha Elections 2001-2005. New Delhi: Sarup & Sons, 2006. p. 290

பின்னர் இவர் சனநாயக இந்திரா காங்கிரசின் கருணாகரன் பிரிவில் சேர்ந்தார்.State of Kerala. M.T. Padma 

2013 ஆம் ஆண்டு நிலவரப்படி, கோழிக்கோடு நகரக் கழகத்தில் எதிர்க்கட்சித் தலைவராக இருந்தார்.Times of India. Council votes against bar licence for hotels

பத்மா மும்பையில் நவம்பர் 12, 2024 ஆம் ஆண்டு நவம்பர் மாதம் 12 ஆம் தேதியன்று தனது 81 வயதில் இறந்தார்.Mathrubhumi. മുൻ മന്ത്രി എം.ടി. പത്മ അന്തരിച്ചുDeshabhimani. മുൻ മന്ത്രി എം ടി പത്മ അന്തരിച്ചു

மேற்கோள்கள்

பகுப்பு:1943 பிறப்புகள்
பகுப்பு:2024 இறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரள சட்டமன்ற பெண் உறுப்பினர்கள்